Batakaf is rodaf cadim (suterot)

Batakaf is rodaf cadim ( englavon A Dry White Season is afrikaansavon ‘n Droë wit Seisoen ) tir balemeaf berpot ke André Brink, sanegayan bak 1979. Nope piskurabiura koe Geefrika, koe Engla xantoon zo sanegar aze mon sanon zo kalavar. Koe Franca, gu Médicis poradro bak 1980 zo gabler.

 Rupa 
Ben Du Toit tir izvatavesik, i Afrikaner korik ke Johannesburg dum bet artan, ton vertackafa blira bene yasa is adlutaxo is kobara. Va voldrikaf bliragropeem ke ebeltikeem koe patecta adre toz jiligar viele tunaweyes Gordon ebeltaf matelamidusik ke bema lize in taver, zo soper. Gordon toz kogrupayar, tuaftatason va gropeem ke awalkera ke nazbeikye koe flint, i ke grutes sardik dodemb va vayara gan Ben. Sardik koe tittiyisa exaksara tigiyir kire va zaavevaf mweem tabiyir, bro jontikar ebeltik ke Geeafrika.

Gordon koe flint silukon xonuker, kseyes sedme winugaf munesteks. Ben Du Toit va kogrupara ginur ise pu kottan va rofavereem ke refi roti lanedir, va int arpumapason is tantanon kabelcason va matafa bazexa, pomanon gan Stanley ebeltaf diremstasik. Darpe abdufira ke kogrupara, vrutasik tantanon griawid oke faylud, numen aulafa blirama ke Ben adre divroidar. Va Melanie felusikya is inafe gadikye gitrakopuse rungruper... Nekev fidwara, tanoya coba anton re tir benelafa : ageltuca.

Tere Ben kaldrasur, va dile dace gorukuca. Gan tan intik zo relmer. Zo adjuber voxe va ledungxa ke kogrupara pu savsaf nik al lajudear, i pu sutesik re negas va dalintafa rupa.

|style="vertical-align: top;"|

|}

Batakaf is rodaf cadim (suterot)
Batakaf is rodaf cadim (suterot)
Batakaf is rodaf cadim (suterot)
Batakaf is rodaf cadim (suterot)